Oijaaa, ma viimasel ajal muudkui nokitsen ja nikerdan. Seda tassi oli küll väga lihtne teha, paar riba ajalehte, pintslitäis spetsiaalset käsitöölakki, ahju ja valmis ta ongi. Aeganõudvam (mulle hakkab tunduma, et ka lõputu) nokitsemine käib aga koduka kallal. Üle aasta oli  see mul maas, sest jäin oma soojast kohast ilma (serveriruumi pakkus Arvutikasutaja) . Uut aga ei viitsinud, raatsinud otsida, oh seda laiskust ja koonderamist ikka küll. No paar päeva tagasi leidsin lõpuks sobiva ja kolisin sisse. See lehekülg on üks veider projekt - tahtsin endale tõestada, et suudan ise oma kodulehe algusest lõpuni valmis nikerdada. Alguses takerdusin pisiasjadesse nagu nuppude meisterdamine, siis ei saanud kuidagi tekste paika, kippusid teised pikkadeks ribadeks venima. Aga lõbus oli  see protsess, kuigi võttis hullult aega. Nüüd lehte värskendades avastasin , et olin ikka väga veidralt neid asju teinud. Alates piltide pakkimisest (enamus pilte ju siiski negast sisse skännitud) ja lõpetades tabelite tegemisega. Kogu kujundus ongi ju tabelitele ülesse ehitatud. Nojah on kuidas on aga ikkagi oma tehtud ja sellepärast armas ka. Nikerdamist on sellega aga veel ja veel, sest tahan mõndagi ümber teha, pilte juurde panna. Osa galeriisid on küll Photoshopis tehtud, no ei oska seda tööd veel  automatiseerida ja käsitisi pildigalerii tegemine on hullult aeganõudev. Ehhh, teen täna veel mõne uue lehe, mõnusat nikerdamist mulle :)     Kodukas läks 2011 algusel hingusele, peale eesti domeeni ja kulukaks muutundu hostingut, ei jaksa enam :( Ehk teen kunagi uue ja parema.